Taarak Mehta Ka Ooltah Chashmah: बबीताजी ने गोकुलधाम सोसाइटी फैमिली के साथ पोस्ट की फोटो, कही ये बात  
'तारक मेहता का उल्टा चश्मा' को पूुरे हुए 11 साल
बबीता जी यानी मुनमुन दत्ता ने पोस्ट कर जताई खुशी
सोशल मीडिया पर वायरल हो रही हैं तस्वीरें
कॉमेडी शो 'तारक मेहता का उल्टा चश्मा (Taarak Mehta Ka Ooltah Chashmah)' में हर हफ्ते नया ड्रामा होता है. अपनी कॉमेडी टाइमिंग और नई-नई मुसीबतों से सबको हंसाने वाले गोकुलधाम वासियों के शो 'तारक मेहता का उल्टा चश्मा' को अब 11 साल पूरे हो चुके हैं. इसकी जानकारी खुद एक्ट्रेस मुनमुन दत्ता (Munmun Dutta) ने अपने इंस्टाग्राम एकाउंट के जरिए दी है. 'तारक मेहता का उल्टा चश्मा (Taarak Mehta Ka Ooltah Chashmah)' 11 साल से दर्शकों का दिल जीत रहा है. सीरियल में बबीता जी का किरदार निभाने वाली एक्ट्रेस मुनमुन दत्ता ने अपने इंस्टाग्राम एकाउंट के जरिए कुछ तस्वीरें शेयर की.
Happy 11 years to team #TMKOC .. Blessed and grateful everyday . . #TMKOC #11yearsoftmkoc #TMKOCSmileofindia #teamwork #blessed #gratitude #milestone #laughter #HasoHasaoDivas
A post shared by  MUNMUN DUTTA (@mmoonstar) on Jul 28, 2019 at 4:11am PDT

इन तस्वीरों में बबीता जी यानी मुनमुन दत्ता 'तारक मेहता का उल्टा चश्मा (Taarak Mehta Ka Ooltah Chashmah)' की कास्ट के साथ नजर आ रही हैं. 'तारक मेहता का उल्टा चश्मा' के कुछ यादगार पलों को याद करते हुए एक्ट्रेस ने लिखा, '11 साल पूरे होने की शुभकामनाएं टीम.' मुनमुन की इन तस्वीरों पर फैन्स भी कमेंट करते हुए उन्हें बधाइयां दे रहे हैं.
11 साल से सब टीवी पर प्रसारित हो रहे शो 'तारक मेहता का उल्टा चश्मा (Taarak Mehta Ka Ooltah Chashmah)' ने हर हफ्ते नए-नए हंगामों से दर्शकों के दिल में जगह बनाई है. इस बीच शो में कई उतार-चढ़ाव भी आए. लेकिन इन सबसे ऊपर उठकर ये सीरियल लगातार सफलता की ऊंचाइयों को छूता रहा. फिलहाल शो की लीड एक्ट्रेस दया बेन यानी दिशा वकानी (Disha Vakani) ने शो को अलविदा कह दिया है. फैन्स को तो दिशा की कमी काफी खल रही है, लेकिन शो के निर्माताओं को दया बेन के कैरेक्टर को लाने की अभी कोई जल्दबाजी नहीं है.